Public procurement notice: Contract Award Notice
Published: 2019-10-03
Buyer: Maahanmuuttovirasto
Country: FI
Contract type: Services
Procedure: Negotiated without a prior call for competition
CPV classification: 72230000: Custom software development services | 72232000: Development of transaction-processing software
Estimated value: 175430 EUR
Award criteria: Lowest price

Technical requirements: Kyseessä on turvapaikka-, maahanmuutto- ja kotouttamisrahaston (AMIF) ohjelmasta rahoitettu hanke. Hankkeen omistaja on Alankomaiden maahanmuuttovirasto (INS) ja Maahanmuuttovirasto on hankekumppani. Suomen lisäksi hankekumppaneita ovat Ruotsi, Portugali ja Romania. Hankkeessa toteutetaan eri maiden parhaiden käytäntöjen mukaisesti asiakasrajapinnan palveluja. Maahanmuuttoviraston osalta palvelukehitys kohdistuu asiakaskohtaisiin räätälöityihin palveluihin (Enter Finland, UMA) ja teknisen kehityksen vaatimat muutostyöt hankitaan suorahankintana puitesopimuksen mukaisesti järjestelmätoimittaja Accenture Oy:ltä.
Hankinta pitää sisällään asiakaskohtaisen ohjelmiston / tietojärjestelmän teknisiä määrittelyjä, testausta,
Ohjelmistokehitystä ja käyttöönottotöitä maahanmuuton sähköisen asiointipalveluun Enter Finland ja sähköiseen asiakäsittelyjärjestelmään UMA liittyen sekä UMA-järjestelmän palvelujen liittämistä Kamu chatbot -palveluun. Kyseiset voimassa olevan puitesopimuksen alla hankitut palvelut sisältävät asiakaskohtaisten tietojärjestelmien jatkokehitystä eli olemassa olevien tietojärjestelmien muutostöitä.
Kyseessä on turvapaikka-, maahanmuutto ja kotouttamisrahasto (AMIF) hanke. Hankkeen omistaa Alankomaiden maahanmuuttovirasto (INS) ja Maahanmuuttovirasto on hankkeen omistajan hankekumppani.
Maahanmuuttovirasto ja Accenture Oy ovat sopineet 30.3.2007 UMA-järjestelmäkokonaisuuden toteutuksesta sekä järjestelmäkokonaisuuden ylläpidosta toimituksen hyväksymisen jälkeen 3+1 vuotiseksi ajanjaksoksi.
Alkuperäinen hankinta toteutettiin avoimella hankintamenettelyllä. Tarjouspyyntöön saatiin 10 tarjousta ja kokonaistaloudellisesti edullisimpana tarjouskilpailun voitti Accenture Oy, jonka kanssa solmittiin sopimus.
Suorahankintapäätöksellä 21.6.2016 alkuperäisen sopimuskauden jatkoksi ajanjaksolle 8.11.2017-7.11.2024.
UMA-tietojärjestelmäkokonaisuus on asiakaskohtainen räätälöity tietojärjestelmä, jonka on toteuttanut Accenture Oy ja jota ylläpitää Accenture Oy. Asiakaskohtainen kokonaisuus sisältää 3 500 000 riviä asiakaskohtaista ohjelmistokoodia 21 000 ohjelmistotiedostossa. Dokumentaatiota (ohjelmistollinen, tekninen ja toiminnallinen) on noin 10 000 sivua.
Tekninen ylläpito- ja jatkokehitysosaaminen on ainoastaan UMA-järjestelmän toteuttaneella toimittajalla eli Accenture Oy:llä.
UMA-järjestelmän hankinta toteutettiin vuosina 2006-2007. Sopimusluonnos oli mukana tarjouspyyntömateriaalissa. Hankintavaiheen sopimusluonnoksessa ei osattu varautua niin voimakkaasti muuttuvaan toimintaympäristöön eikä myöskään niin voimakkaasti kasvaviin digitalisaation mahdollisuuksiin ja niiden hyödyntämiseen osana digitaalista ydintoimintaa.
Puitesopimuksen mukaisesti toimittaja vastaa kehitys- ja testiympäristöistä kokonaisuudessaan (Puitesopimus 4.2.1.13). Samoin toimittaja vastaa siitä, että jatkokehitys tehdään hyödyntäen olemassa olevia toteutustyökaluja (Puitesopimus 4.2.1.16) eli käytännössä toimittajan omistamia ja ylläpitämiä ympäristöjä ja ohjelmistotyökaluja menetelmineen.
Toimittajan ylläpidollinen vastuu lakkaa, jos joku kolmas osapuoli muuttaa asiakaskohtaista ohjelmistoa. Laajennetun ylläpitosopimuksen kohdan 6 Palvelutasot mukaisesti palvelutasot ovat voimassa toimittajasta johtuviin palvelutasorikkomuksiin. Palvelutasoihin liittyy velvollisuuksia toimittajalle. Tilanteessa, jossa palvelutasorikkomus johtuu kolmannesta osapuolesta, eivät palvelutasot tai toimittajan velvollisuudet ole voimassa. Asiakaskohtainen järjestelmäkokonaisuus sisältää sekä erillisiä että yhteiskäyttöisiä järjestelmäosuuksia ja järjestelmäkehitys kohdistuu lähes poikkeuksetta molempiin osa-alueisiin. Kolmannen osapuolen muuttaessa yhteiskäyttöisiä järjestelmäosuuksia syntyy palvelutasoihin ja toimittajan velvollisuuksiin nähden toimittajasta riippumaton tilanne.
Puitesopimuksen kohdan 10 mukaisesti takuu raukeaa, mikäli kolmas osapuoli tekee lopputuotteisiin muutoksia.
Puitesopimuksessa on sovittu toimittajan oikeudesta korottaa hintoja. Henkilötyöpäivien hinnankorotukset on sidottu IT-palkkakustannusten indeksien mukaisiin muutoksiin. Toimittajalla ei ole mahdollisuutta hyödyntää suorahankintaa korottamalla hintoja sopimuksen mukaisia indeksejä enemmän.
UMA-järjestelmäkokonaisuuden uudelleen hankkiminen ja kilpailuttaminen olisi arviolta noin 20 000 000-30 000 000 EUR:n korvausinvestointi ja hanke kestoltaan yli 5 vuotta. UMA-järjestelmäkokonaisuuden ylläpidollisella jatkuvalla kehittämisellä pyritään siirtämään tämä kokonaisuudistus sellaiseen tulevaisuuden ajankohtaan, että se on muista kuin järjestelmäkokonaisuuden sisäisistä elinkaarisyistä ajankohtainen.


Winner: Accenture Oy
Award value: 175430
Number of bids: 1